PRIJEDLOG

Na temelju članka 49. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) te članka 29 Statuta Grada Čakovca (Službeni glasnik Grada Čakovca 1/21, 2/22, 6/23 i 1/25), Gradsko vijeće Grada Čakovca na svojoj ___. sjednici održanoj _______ 2026. godine, donosi 

O D L U K U 
o izmjenama Odluke o sufinanciranju boravka djece s područja Grada Čakovca u predškolskim ustanovama

Članak 1.

U Odluci o sufinanciranju boravka djece s područja Grada Čakovca u predškolskim ustanovama (Službeni glasnik Grada Čakovca broj 5/24 i 2/26) u članku 2. iza stavka 5. dodaju se novi stavci 6. i 7. koji glase:
„Iznimno, kada je to potrebno radi osiguravanja dostupnosti programa predškolskog odgoja i obrazovanja za djecu s područja Grada te očuvanja jednakog standarda sufinanciranja za roditelje, u slučaju provedbe sporazuma ili zajedničkih projekata s drugim jedinicama lokalne samouprave može se utvrditi povećani omjer sufinanciranja troškova smještaja djece u predškolskim ustanovama drugih osnivača.
Postojanje opravdanog interesa iz prethodnog stavka te visinu povećanog omjera utvrđuje gradonačelnik obrazloženom odlukom, sukladno osiguranim sredstvima u Proračunu Grada.“

Članak 2.

Ostale odredbe Odluke ostaju na snazi.

Članak 3.

Ova Odluka stupa na snagu osmog dana od dana objave u Službenom glasniku Grada Čakovca. 

KLASA: 601-04/24-01/11
URBROJ: 2109-2-02-26-16
Čakovec, ___________ 2026. 

PREDSJEDNIK GRADSKOG VIJEĆA
                                                                                   Josip Varga, v.r.











